cyanic-selkie/wikianc huggingface dataset:
Marco Gabbiadini
Marco Gabbiadini (født 20. januar, 1968 i Nottingham, Nottinghamshire, England) er en tidligere engelsk fotballspiller som spilte for ti engelske og en gresk fotballklubb i årene 1985 til 2004.
Han driver nå et hotell i York.
Biografi
Marco Gabbiadini, som har engelsk mor og italiensk far, startet sin profesjonelle fotballkarriere i York City i september 1985. Han scoret 14 ligamål på 60 kamper for York før han gikk til Sunderland for £80 000 i september 1987. I Sunderland ble det 74 ligamål på 157 kamper i løpet av fire sesonger.
I oktober 1991 ble Crystal Palace hans neste klubb etter at de betalte $1 800 000 for Gabbiadini. Oppholdet i Palace ble kortvarig, og i januar 1992 ble han solgt til Derby County for £1 000 000 etter å ha scoret 5 mål på 15 ligakamper for the Eagles.
Kilder
Breedon Books Publishing, Derby. ISBN 0-7553-1311-9
The Cover of Rolling Stone
«The Cover of "Rolling Stone"» er en amerikansk sang med melodi og tekst av Shel Silverstein, som opprinnelig ble fremført av Dr. Hook and the Medicine Show. Den nådde en sjetteplass på Billboard Hot 100-singlelisten i 1973.
BBC Radio nektet å spille sangen, ettersom den inneholdt navnet på en kommersiell publikasjon (magasinet Rolling Stone) og kunne derfor bli betraktet som reklame. Sangen ble gjeninnspilt og utgitt i Storbritannia som «The Cover of the Radio Times». (Radio Times var navnet på den ukentlige radio- og Tv-guiden, utgitt av BBC) og fant veien til spillelistene.
Norske versjoner
Arve Sigvaldsen og Finn Evensen har skrevet norske tekster. Sigvaldsens versjon bærer tittelen «På forsiden av Verdens Gang», mens Evensens versjon heter «Forsida av Se og Hør».
På film
Versjonen til Dr. Hook and the Medicine Show ble fremført i spillefilmen Almost Famous fra 2002.
CC Gjøvik
CC Gjøvik er et kjøpesenter i Gjøvik som ble etablert i 1986. Senteret har hatt fire større utbygginger, i 1996, 2000, 2006 og 2011, og har nå 40 000 m² og 1200 p-plasser.
Eksterne lenker
Category:CC Mart'n Gjøvik
Kęstutis Navickas
Kęstutis Navickas (født 13. januar 1984 i Litauen) er en litauisk badmintonspiller. Han har ingen større internasjonale mesterskapstitler, men kvalifiserte seg for VM i 2006, der han tapte i andre runde mot Taufik Hidayat fra Indonesia. Han er også fire ganger litauisk mester. Navickas var tatt ut til å representere Litauen under Sommer-OL 2008, der han røk ut i tredje runde mot Lee Chong Wei fra Malaysia.
Jan Laštůvka
Jan Laštůvka (født 7. juli 1982) er en tsjekkisk fotballspiller som spiller for FC Baník Ostrava. Han er målvakt og han har spilt flere landskamper for aldersbestemte landslag for.
Fulham
Laštůvka ble lånt ut til engelske Fulham FC den 31. august 2006, like før transfervinduet stengte. Han debuterte i serien for London-laget den 2. desember 2006 i et 2-0 tap for Blackburn Rovers.
Nyttårsdag, 1. januar 2007, kom han inn i 2. omgang som innbytter for den skadede Antti Niemi mot Watford, og gjennom hele resten av kampen jublet Fulham-fansen for hvert eneste spark eller redning han gjorde, da de fryktet at han ville gjøre en tabbe og slik at laget tapte kampen. Den endte 0-0. Han forlot Fulham etter at manager Lawrie Sanchez bestemte seg for ikke å betale den summen som Shakhtar ville ha for Laštůvka.
Bochum
Regler for den ukrainske ligaen krever at det må det være 4 innenlandske spillere på banen. På grunn av dette, ville de ikke ha Laštůvka tilbake. Han ble derfor lånt ut til det tyske laget VfL Bochum fram til slutten av 2007-2008 sesongen for å erstatte sin landsmann Jaroslav Drobný, som dro til den tyske klubben Hertha BSC Berlin.
Laštůvka startet sesongen som førstevalg i mål. Men etter noen feil ble hans posisjon truet av de andre målvaktene på førstelaget. Etter en skade, fikk 3. valget René Renno hans plass i mål. Ironisk nok fikk 2. valget Philipp Heerwagen også en mindre skade samtidig. Renno begynte bra, men gjorde også noen mindre feil før vinterpausen. Treneren, Marcel Koller, sa at alle tre målvaktene skulle starte på null, før den andre delen av sesongen begynte. Etter vinterpausen, var Laštůvka førstevalg igjen, og åpnet med en svært god kamp mot Werder Bremen. Men han klarte ikke å stabilisere spillet sitt, og mistet plassen sin i et par kamper. På slutten av sesongen var Bochum interessert i å signere ham, men på grunn av et høyt overgangskrav (4 millioner Euro) bestemte de seg for å signere den portugisiske målvakten Daniel Fernandes fra PAOK.
Laštůvka ble sommeren 2008 koblet til en overgang tilbake til Premier League og klubben West Ham United.
Trivia
Han studerte filosofi ved Universitetet i Kiev i en periode, men sluttet før han fylte 21 år.
Vytsjegda
Vytsjegda (russisk: Вычегда, syrjensk: Ežva) er ei elv i den europeiske delen av Russland, og er ei østlig sideelv til Nordre Dvina. Elva er 1 121 km lang, og har et nedbørfelt på 122 800 km². Middelvannføringen ved utløpet i Nordre Dvina er 1 160 m³/s, ved Syktyvkar 599 m³/s.
Vytsjegdas kilder ligger i Timanhøydene i Komi-republikken, rundt 300 km vest for de nordlige Uralfjellene. Herfra renner elva grovt sett i en vestlig retning, gjennom Komi-republikken og Arkhangelsk oblast. Den største byen langs Vytsjegda er Syktyvkar, hovedstaden i Komi. Vytsjegda løper sammen med Nordre Dvina i byen Kotlas, sørøst i Arkhangelsk oblast. De største sideelvene er Visjera, Vym, Keltma og Sysola.
Kevin Costner
Kevin Michael Costner (født 18. januar 1955 i Lynwood i California) er en amerikansk skuespiller, regissør, filmprodusent og sanger.
Costner vant Oscar for beste film og beste regi for filmen Danser med ulver (1990). Han har vunnet to Golden Globe-priser og én Emmy-pris, og blitt nominert til tre BAFTA-priser. Costner har også fått en stjerne på Hollywood Walk of Fame.
Filmkarriere
Costner ble interessert i skuespill og teater mens han gikk på college.
Status som filmstjerne fikk Costner i 1987 med rollen som FBI-agenten Eliot Ness i filmen De ubestikkelige og hovedrollen i thrilleren Ingen utvei. De neste rollene hans var i filmene Bull Durham (1988) og Fortidens helter (1989). Costners største suksess kom med den episke filmen Danser med ulver (1990). Han både regisserte og spilte hovedrollen i denne filmen. Filmen ble nominert til 12 Oscar-priser og vant syv, deriblant to individuelle priser til Costner, henholdsvis for «beste film» og «beste regi». Deretter spilte han i Robin Hood – tyvenes prins (1991), The Bodyguard (1992) og Clint Eastwoods film A Perfect World (1993), som alle ble kassasuksesser og fikk gode anmeldelser.
Science fiction-eposet Waterworld (1995) gikk dårlig på kino, i likhet med The Postman (1997) som Costner også regisserte. Begge disse filmene fikk stort sett dårlige anmeldelser. The Postman ble tildelt fem Golden Raspberry-priser, blant annet i kategoriene «verste film», «verste skuespiller» og «verste regissør».
I 2000 kom filmen Tretten dager, hvor Costner portretterte en av rådgiverne til president John F. Kennedy. Denne rolleprestasjonen var filmanmelderne mer positive til. Filmen Open Range, som han både regisserte og spilte hovedrollen i, høstet strålende kritikker da den kom i 2003, selv om billettsalget var moderat. I filmen The Upside of Anger spilte han den pensjonerte profesjonelle baseballspilleren Denny Davies, og fikk strålende anmeldelser for denne rolleprestasjonen, i tillegg til at han mottok en nominasjon fra Broadcast Film Critics Association og vant San Francisco Film Critics Circle-prisen for beste mannlige birolle.
Etter det spilte Costner i filmene The Guardian og deretter i Mr. Brooks, der han portretterte en seriemorder. I 2008 spilte Costner i filmen Swing Vote.
Den 6. september 2006 ble Costner hedret da han fikk avsette håndavtrykket sitt og signaturen sin i betong på fortauet foran Grauman's Chinese Theatre, sammen med flere andre kjente skuespillere og artister.
Rockeband
Costner er også vokalist i rockebandet Kevin Costner and the Modern West. De dro ut på en internasjonal turné i oktober 2007, med konserter i både Istanbul og Roma. Bandet opptrådte også på NASCAR Sprint Cup Series på Daytona International Speedway og Lowe's Motor Speedway i Concord, North Carolina. I oktober 2009 ga de ut albumet Turn It On i Europa, og fulgte opp utgivelsen med en europeisk turné.
Privatliv
Etter avgangseksamen på college giftet Costner seg med kjæresten Cindy Silva. Parets bryllupsreise gikk til Puerto Vallarta
Den 25. september 2004 giftet Costner seg med sin kjæreste gjennom fire år, den tyske modellen og veske-designeren Christine Baumgartner. Bryllupet fant sted på hans ranch i Aspen i Colorado. Deres første barn, Cayden Wyatt Costner, ble født 6. mai 2007 i Los Angeles. Deres andre sønn, Hayes Logan, ble født 12. februar 2009. Costner og Baumgartners tredje barn, datteren Grace Avery, ble født 2. juni 2010.
Raffaellino del Garbo
Raffaello Capponi (født omkring 1470 i Firenze, død 1524 samme sted), bedre kjent som Raffaellino del Garbo, var en italiensk maler som fikk navnet Garbo etter gaten hvor hans verksted lå.
MRAP
MRAP står for Mine Resistant Ambush Protected og er de senere år blitt en samlebetegnelse for minebeskyttede kjøretøyer. Med dette menes en type pansret personellkjøretøy, som er lettpansret og med fire hjul ligner en «vanlig bil», men likevel har god beskyttelse for å kunne overleve veibomber og bakholdsangrep. MRAP-kjøretøy er en undergruppe av lettpansret kjøretøy.
Opprinnelig var MRAP navnet på et program for innkjøp og utvikling av en familie pansrede kjøretøyer av det amerikanske marinekorpset på vegne av det amerikanske forsvaret. Programmet innebærer en rekke forskjellige kjøretøyer tatt fram av ulike produsenter.
Yarra Valley
Yarra Valley er området rundt elva Yarra i Victoria i Australia. Elva renner fra kilden som ligger rundt 90 kilometer øst for Melbourne sentrum gjennom størstedelen av Melbourne før den munner ut i Port Phillip-bukta ved Port Melbourne og Williamstown. Navnet Yarra Valley blir oftest brukt om de øvre delene av elva og ikke om den delen av elva som renner igjennom byen.
Raffaellino del Garbo
Han var lærling til Filippino Lippi og bisto ham ved utføringen av freskomalerier i Santa Maria sopra Minerva i Roma (ca. 1493). Dessuten ble han også påvirket av Domenico Ghirlandaio. Han utførte et stort freskomaleri og alterbilder i Santa Maria Maddalena dei Pazzi i Firenze, nå bevart i museene i Firenze, Paris og Berlin.
Yarra Valley
Yarra Valley er også et vindistrikt som produserer chardonnay, pinot noir og musserende vin.
Større tettsteder i området er Yarra Glen, Healesville og Warburton.
Lysløype
Lysløype er en skiløype eller et løpespor med fast belysning. Den første lysløypa i Norge ble åpnet på Tryvann i Oslo i 1946.
Basketball under Sommer-OL 1960
Basketball var med som olympisk øvelse for femte gang under OL-1960 i Roma. Seksten lag deltok og basketturneringen ble avviklet i mellom 26. august og 10. september. USA vant alle åtte kampene og ble olympiske mestere i basketball for femte gang.
Port-de-Paix
Port-de-Paix er en by i det nordlige Haiti. Den hadde i 2012 en beregnet folkemengde på 110,312, med 194,653 i kommunen med samme navn. Byen er hovedstad i departementet Nord-Ouest og ligger på landets Atlanterhavskyst.
Marek Svatoš
Marek Svatoš (født 17. juni 1982 i Košice, død 5. november 2016 i Denver) var en slovakisk ishockey forward som spilte for HC Košice i Extraligaen i Slovakia. Han hadde tidligere spilt flere sesonger i National Hockey League (NHL), hovedsakelig for Colorado Avalanche.
Nysø Gods
Nysø Gods er en herregård nordvest for Præstø i Danmark og den ble oppført 1671–73 for kjøpmannen Jens Lauridsen.
Herregården er den første i Danmark i barokk og er oppført i røde mursten samt i sandsten med rødt tegltak. Den er omgitt av en vollgrav på opprinnelig fire, men siden 1780-årene tre sider. Fra 1809 inntil lensavløsningen var herregården sentrum for Baroniet Stampenborg.
Nysø var samlingspunkt for mange kunstnere i den danske gullalderen på 1800-tallet, blant annet H.C. Andersen og Bertel Thorvaldsen, hos baron Hendrik Stampe og hustru Christine Stampe. På slottet er et museum for Thorvaldsen.
Nysø Gods er på 1041 hektar med Jungshovedgaard, Christinelund, Henriklund og Mariannelund
Fredning
Nysø ble fredet i 1918, fredningen utvidet i 1964. Fredningen omfatter hovedbygningen, Thorvaldsens verksted pluss tre andre bygninger med omgivelser.
Kuntomintar
Kuntomintar er en vulkan som ligger sør på Sjiasjkotan i Kurilene i Russland.
Kupfergraben
Kupfergraben (kobbergrøften) er navnet på den vestlige armen av Spree i Berlin, på vestsiden av Museumsinsel, fra Eiserne Brücke. Navnet antas å komme av et kobberverk som lå her fra 1500-tallet. Kobberverket ble nedlagt i 1885 da kanalen ble utvidet som følge av Spree-reguleringen.
Bodemuseet og Pergamonmuseet har innganger til Kupfergraben.
Korrupsjon
Korrupsjon (utledet fra å korrumpere, latin corrumpere) er å bestikke eller motta bestikkelser, i form av penger, gaver eller tjenester, for at en person i en maktrolle skal gi en annen person fordeler utenom reglene. Transparency International beskriver korrupsjon generelt som «misbruk av makt i betrodde stillinger for personlig gevinst».
Korrupsjon skjer når en person i en betrodd stilling eller verv, privat eller offentlig, setter ansvaret og forpliktelsene som er knyttet til stillingen eller vervet til side og misbruker makten som ligger i stillingen eller vervet, og ved dette oppnår enten en privat fordel eller belønning, eller urettmessig tilstreber en fordel til egen organisasjon eller firma. Dette er definisjonen på korrupsjon fastsatt av Næringslivets Hovedorganisasjon i Norge.
Former og forekomster
På høyt nivå består korrupsjon av handlinger begått av for eksempel en tjenestemann i regjering som forvrenger retningslinjene i statens sentrale funksjon, slik at vedkomne får personlig gevinst.
På et lavere nivå er korrupsjon misbruk av makt i betrodd stilling, der vedkomne får tilgang til fordeler som gir personlig gevinst.
Politisk korrupsjon er en manipulering av regler og vedtatt politikk i institusjon eller bedrift, slik at vedkomne får personlig gevinst.
Personlig gevinst kan for eksempel være å misbruke sin stilling til å opprettholde makt, status og rikdom.
Både den som gir og den som mottar en slik fordel eller belønning, er korrupt. De som lar seg korrumpere, kan være både toppledere, mellomledere, andre ansatte, tillitsvalgte, politikere, kunder, leverandører, konsulenter, lobbyister med flere.
Korrumperende virksomhet kan være rene underslag, avtalepriser, smøring, bestikkelser, forfalskning av regnskaper, pyramidevirksomhet, gjøre ting til egen fordel, med flere. Verdien av korrupsjonen kan være alt fra «ei flaske vin» til underslag av milliardbeløp.
Dersom beslutningstakere/saksbehandlere eller myndighetspersoner har lønnsinntekt som vanskelig kan opprettholde en akseptabel levestandard, kan risiko for korrupsjon øke noe.
Prosesskorrupsjon skjer når politi og påtalemyndighet dekker over kriminell aktivitet for sine egne informanter. Denne formen for korrupsjon innebærer at lover og regler blir tøyd og bøyd i den gode hensikt. Et eksempel i Norge på slik korrupsjon er «Tysterskandalen» som ble avslørt av VG i 2002, der politiinformanten Mensur Laiq ble unntatt straffeforfølgelse til tross for diverse grove lovbrudd. Maurice Punch, en av Europas fremste eksperter på korrupsjon i politiet er klar på at dette var et tilfelle av prosess-korrupsjon.
Nepotisme er også en form for korrupsjon.
Lovregulering
Korrupsjon er i Norge lovregulert gjennom Almindelig borgerlig Straffelovs paragraf 276a Definisjonen av hva som regnes som korrupsjon i Norge er følgende:
Matlock (TV-serie)
Matlock var en amerikansk kriminalserie som gikk på amerikansk TV fra 1986 til 1995. Serien handlet om Matlock, en aldrende, men folkelig og populær forsvarsadvokat som alltid vant sine oppdrag. Han fikk assistanse av sine to døtre, Charlene og Leanne, samt sine etterforskere, Tyler Hudson, Conrad McMasters og Cliff Lewis. Hovedrollen som Matlock ble spilt av Andy Griffith, mens andre sentrale roller ble spilt av Julie Sommars, Nancy Stafford, Kene Holliday, Clarence Gilyard Jr. og David Froman. Serien ble skapt av Dean Hargrove. Den gikk på kanalen NBC fra 1986 til 1992, og på ABC fra 1992 til 1995.
I Norge gikk den på TVNorge fra 1991.
Korrupsjon
Straffbar korrupsjon
Etter norsk strafferett er både aktiv og passiv korrupsjon straffbart, når denne er utført av eller rettet mot en person i anledning av stilling, verv eller oppdrag. Både offentlige og private stillinger, verv og oppdrag er omfattet. Korrupsjon kan straffes med bøter eller fengsel i inntil 3 år.
Matlock (TV-serie)
Seertall
Serien hadde flest seere de fem første sesongene. De to siste sesongene falt ut av top-30 lista.
Richland County (Wisconsin)
Richland County er et fylke i den amerikanske delstaten Wisconsin. Det ligger i de sørvestlige delene av staten og grenser mot Vernon County i nord, Sauk County i øst, Iowa County i sørøst, Grant County i sørvest og mot Crawford County i vest.
Matlock (TV-serie)
Seertall
Rangering basert på seertall (USA)
Korrupsjon
Straffbar korrupsjon
Passiv korrupsjon er når man «for seg eller andre krever, mottar eller aksepterer tilbud om utilbørlig fordel i anledning av stilling, verv eller oppdrag.» En «fordel» kan være en hvilken som helst ytelse, ikke kun økonomisk, men det er kun de «utilbørlige» fordeler som er straffbare. Utilbørlighetskravet er en rettslig standard uten et definert innhold, og som kan endre seg over tid. Viktige momenter ved bedømmelsen er ytelsens økonomiske verdi, forholdet mellom partene og åpenheten rundt ytelsen.
Kurilsundet
Kurilsundet (russisk: первый курильский пролив, Pervyj Kurilskij Proliv), òg kalt Det første Kurilsundet, er et sund mellom øya Sjumsju i Kurilene og Kamtsjatka i Russland.
Matlock (TV-serie)
Seertall
(-) = utenfor topp 30 lista
Korrupsjon
Straffbar korrupsjon
Aktiv korruposjon er når man «gir eller tilbyr» en slik utilbørlig fordel som beskrevet overfor til en mottaker i anledning av mottakerens stilling, verv eller oppdrag.
Matlock (TV-serie)
Priser
Serien ble i perioden 1989-1991 tildelt fire BMI TV Music Award. I 1992 vant Bruce Babcock en Emmy for "Outstanding Individual Achievement in Music Composition for a Series". Han ble nominert for samme pris i 1990.
Produksjonsmannskap
{| cellpadding="2" cellspacing="2" border="0" style="width: 100%;"
Richland County (Wisconsin)
Fylket har fått sitt navn etter det rike jordbrukslandskapet i området.
Matlock (TV-serie)
Produsenter
(Produsenter, produksjonsledere, associate producers og med-produsenter)
Korrupsjon
Straffbar korrupsjon
Anses korrupsjonen som grov, kan gjerningsmannen idømmes fengsel i inntil 10 år. Hvorvidt korrupsjon skal anses som grov bestemmes etter en helhetsvurdering hvor spesielt noen lovbestemte momenter tas med i vurderingen, slik som om den er utøvd av en offentlig tjenestemann, om det er snakk om betydelige økonomiske verdier eller det har vært risiko for betydelig skade av annen art.
Slaget om Afabet
Slaget om Afabet var et avgjørende slag under den eritreiske selvstendighetskrigen. Det har blitt sammenlignet med det andre slaget om El Alamein. Slaget, som fant sted i Afabet i Eritrea i tre dager, mellom 17. og 20. mars 1988, var det første nederlaget Etiopia under Mengistu Haile Mariam led i krigen mot eritreerne.
Matlock (TV-serie)
Regi
(utvalg)
Manus
(Utvalg)
Slaget om Afabet
Nadew-kommandoen, ledet av oberstløytnant Getaneh Haile, var en av fire kommandoer av den etiopiske andre revolusjonære hær. Den bestod av tre infantridivisjoner og tilhørende støtteenheter, og til sammen hadde den 20-22,000 soldater.
Det eritreiske folks frigjøringsfront (DEFFF) hadde angrepet Nadew Command noen måneder tidligere, med begrenset suksess. Den 8. desember 1987 hadde DEFFF angrepet en av divisjonene i Nadew-kommandoen, den tjueandre, med en kraft som kan ha inneholdt så mange som fem infanteribrigader, en mekanisert bataljon og tre tunge våpenbataljoner. På den andre dagen av overfallet, ødela eritreiske infiltratører divisjonens kontrollsenter. Det krevde bistand av den Nittende fjellinfanteridivisjon og 45. infantribrigade å stanse videre fremskritt og avvise DEFFFs krefter. Etiopiske tap i dette foreløpige engasjementet var 842 drepte, 291 sårede og 615 savnede, de eritreiske tapene har vært anslått til 125 drepte og 269 sårede. Men, den etiopiske side led enda større tap i kjølvannet: på Mengistu Haile Mariams ordre, hadde tjue senioroffiserer blitt overført og kommandør av Nadew-kommandorn, general Tariku Ayne, som hadde vært borte fra Afabet for medisinsk behandling, ble myrdet av geriljaen 15. februar 1988. Døden til en av Etiopias mest fremtredende generaler overrasket selv DEFFF, og "Massenes radio" kringkastet at Derg hadde "kuttet av sin høyre hånd med sin venstre hånd". Den tjueandre divisjon ble flyttet til Keren, og erstattet med den fjortende infanteridivisjon.
I midten av mars 1988 var de etiopiske soldatene forberedt på å begynne en aggressiv kampanje mot DEFFF.
Morgenen 17. mars 1988, utplasserte DEFFF tropper på tre sider av Hedai-dalen for å omringe den etiopiske garnison en. Den første enheten angrepet var den nyankomne fjortende divisjon. De etiopiske styrkene begynte et forsøk på å trekke seg, men ble hindret. Kampene fortsatte, mens den etiopiske garnisonen fra Keren forsøkte å sterke sin posisjon, som ble forpurret av DEFFF.
Etiopiske soldater ble tvunget inn i Hedai-dalen, og DEFFF stormet og tok kontroll over Afabet. Etterpå, mens etiopiske soldater og sovjetiske offiserer var blokkert nedi dalen av DEFFF, ble til sammen 18,000 etiopiske soldater drept eller fanget. Sovjetunionen var ikke direkte involvert med soldater, men hadde offiserer som ble angrepet, og ble slik involvert. Én sovjetisk offiser ble drept, og tre sovjetiske offiserer ble fanget.
Cochliotodes
Cochliotodes er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
En middelsstor (18-19 millimeter), mørkbrun oldenborre. Oversiden er nokså tett skjellkledt.
Utbredelse
Arten er bare kjent fra typelokaliteten i Kenya. Det er bare kjent noen få eksemplarer.
Chad Campbell
Chad Campbell (født 31. mai 1974) er en amerikansk profesjonell golfspiller på PGA-touren.
Campbell er født i Texas og studerte ved University of Nevada, Las Vegas før han ble profesjonell i 1996. Frem til 2000 spilte han på NGA Hooters Tour, to nivåer under PGA-touren. Der vant han 13 turneringer og ledet pengelisten tre ganger. I 2001 flyttet han ett nivå opp, til buy.com Tour, der han vant tre turneringer og fikk spillerett til PGA-touren halvveis ut i sesongen.
Campbell har fire turneringsseire på PGA-touren; The Tour Championship i 2003, Bay Hill Inviational i 2004 og Bob Hope Chrysler Classic i 2006, og i 2007 Viking Classic. Han deltok på det amerikanske laget i Ryder Cup i 2004, 2006 og 2008.
Alti Magneten
Alti Magneten er et kjøpesenter i Levanger med 88 butikker. Senteret ligger ved E6 sør for Levanger sentrum. I forbindelse med Magnetens 20-årsjubileum, ble senteret utvidet med 8000 kvadratmeter og 25 nye butikker, slik at det totale arealet i dag er på 35 000 m².
14. oktober 2009 åpnet 14 nye butikker på kjøpesenteret. Da hadde senteret 88 butikker, og var i en periode det største kjøpesenteret i Nord-Trøndelag, inntil det nye storsenteret i Steinkjer, Amfi Steinkjer åpnet noe senere.
I september 2020 ble det kjent at ALTI Forvaltning AS kjøpte Magneten kjøpesenter fra Berg Eiendom.
21. oktober 2021 skiftet Magneten navn til Alti Magneten.
Saint-Marc
Saint-Marc (på haitisk kreol: Sen Mak) er en havneby i det vestre Haiti i departementet L'Artibonite. Den hadde i 2012 en beregnet folkemengde på 136,187, med 254,458 i kommunen med samme navn.
En stor del av Haiti kan betjenes handelsmessig av havnen i Saint-Marc, noe som er en viktig grunn til at havnen der er blitt den største i landet.
Mellom Saint-Marc og hovedstaden Port-au-Prince går en 100 km lang jernbane bygget i 1905 av Compagnie Nationale.
Maniche
Maniche, egentlig Nuno Ricardo Oliveira Ribeiro (født 11. november 1977 i Lisboa) er en portugisisk fotballspiller. Han er midtbanespiller i den tyske klubben FC Köln, og på.
Hinche
Hinche er en by i det sentrale Haiti. Den hadde i 2012 en beregnet folkemengde på 34,007, med 115,344 i kommunen med samme navn.
Byen er hovedstad i departementet Centre og ligger ikke langt fra grensen til nabolandet Den dominikanske republikk.
Grasse
Historie
Byen ble grunnlagt av romerne og ble i tidlig middelalder en egen liten republikk som levde av lær- og oljeeksport. Man tror at bynavnet kommer av dette. "Gras" betyr fet/fett på fransk. I 1226 ble byen en del av Provence som den gangen var en egen stat, og en del av Frankrike på 1500-tallet. Grasse har alltid vært et handelssenter, men fra 1500-tallet var det parfymen som ble den viktigste næringen i området. På 1700-tallet begynte man også å eksportere parfyme til resten av kontinentet. På 1800-tallet brukte dronning Victoria byen mye som feriested. I dag besøker prins Charles stedet ofte og har blant annet holdt utstillinger i London av akvarellene han har malt her.
Geografi
Selve byen er "strødd" utover småfjell og daler, gamlebyen ligger i en egen skråning og ligner egentlig litt på en italiensk småby med smug og trapper de fleste steder.
N85, mer kjent som Route Napoléon går igjennom Grasse. Den begynner ved kysten i Cannes og går nordover til Castellane og Digne-les-Bains.
Tilstelninger
Det er to store tilstelninger av betydelig størrelse som hvert år avvikles i Grasse:
Befolkningsutvikling
Antall innbyggere i kommunen Grasse
Monash University
Monash University er et offentlig universitet i Melbourne i Australia. Det er et av Australias største universiteter med ca. 55 000 studenter.
Universitetet har totalt åtte campuser: seks i Victoria i Australia (Clayton, Caulfield, Berwick, Peninsula, Parkville og Gippsland), ett i Malaysia og et i Sør-Afrika. Universitetet har også en avdeling i Prato, Italia.
Historie
Monash University ble etablert i 1958. Navnet stammer fra Sir John Monash. I 1958 var Monash det første universitetet som ble grunnlagt i staten Victoria på over 100 år. I 1961 ble 347 studenter opptatt, og startet på Clayton campus. I dag fremstår Clayton campus som en mindre norsk by med over 25 000 studenter og ansatte.
Andrea Orcagna
Andrea di Cione Arcangelo (født omkring 1308 i Firenze, død etter 1368 samme sted), bedre kjent som Andrea Orcagna, var en italiensk maler, billedhugger og arkitekt. Han studerte for Andrea Pisano og Giotto.
Globus Storsenter
Globus Storsenter var et kjøpesenter i Steinkjer. Senteret ble nedlagt som eget kjøpesenter da Amfi Steinkjer åpnet 15. september 2009. Amfi Steinkjer ble etablert som en utvidelse av de tidligere kjøpesentrene Globus storsenter og Amfi Zebra, som lå vegg i vegg. Globus Senteret hadde 45 butikker. Globus var i likhet med Amfi Zebra eid av Amfi Eiendom.
European Law Students’ Association
The European Law Students' Association (ELSA) er en internasjonal, uavhengig, upolitisk og ideell organisasjon av og for jusstudenter og unge jurister. Organisasjonen tilbyr en rekke aktiviteter til sine medlemmer som skal bidra til å utvikle deres juridiske og personlige egenskaper. Organisasjonen har hovedkontor i Brussel.
ELSA har konsultativ status i eller samarbeidsavtaler med en rekke internasjonale organisasjoner, blant annet Europarådet, FNs økonomiske og sosiale råd, FNs kommisjon for internasjonal handelsrett, UNESCO og FNs høykommissær for flyktninger.
Historie
ELSA ble grunnlagt av fem jusstudenter fra Østerrike, Ungarn, Polen og Vest-Tyskland i Wien i 1981, og er idag verdens største upolitiske jusstudentorganisasjon. Organisasjonen har omkring 50 000 medlemmer fordelt på 375 juridiske fakulteter i 43 land. I Norge har organisasjonen lokalgrupper ved de juridiske fakultetene i Oslo, Bergen og Tromsø.
Aktiviteter
ELSAs aktiviteter fordeles på tre nøkkelområder:
The Student Trainee Exchange Programme, er et praktikantprogram for jusstudenter og unge jurister som gjør det mulig å få arbeidserfaring i utlandet. Praktikantstillingene varer mellom 2 uker og 2 år og kan finne sted i et i et hvert juridisk relatert felt: advokatfirmaer, domstoler, offentlige institusjoner, banker, juridiske avdelinger i bedrifter, konsulentfirmaer og internasjonale organisasjoner. Før og under praktikantopphold assisterer ELSA med å finne akkomodasjon, søke om visa, om nødvendig, og organisering av sosiale arrangementer for å involvere praktikanten i det sosiale livet i det lokale miljøet.
Institusjonelle relasjoner
ELSA har oppnådd konsultativ status hos flere FN-organer. I 1994 fikk ELSA konsultativ status i kategori C i UNESCO (United Nations Educational, Scientific and Cultural Organization), og i 1994 fikk ELSA spesiell konsultativ status hos ECOSOC (United Nations Economic and Social Council). I tillegg inviterer UNCITRAL (United Nations Commission on International Trade Law) ELSA delegasjoner til å delta på sine sesjoner. Videre fikk ELSA observatørstatus hos WIPO (World Intellectual Property Organization) i 2005.
I 2000 fikk ELSA deltakende status (Participatory Status) hos Europarådet. Samarbeidet mellom organisasjonene ble videre styrket i 2008 når de inngikk en avtale om å samarbeide om menneskerettigheter. ELSA har også en samarbeidsavtale med UNHCR (United Nations High Commissioner for Refugees).
Publikasjoner
Synergy er ELSAs internasjonale medlemsblad. Bladet distribueres i over 10 000 kopier på over 300 fakulteter og institusjoner over hele Europa. Synergy inneholder artikler fra partnere, medlemmer, institusjoner og akademikere. Bladet startet som et trykket nyhetsbrev i 1987 og har eksistert under navnet Synergy siden 1989.
Als Fjord
Als Fjord er et farvann mellom Als fra Jylland, som i nord møter Lillebælt og innseilignen til Aabenraa Fjord ved Varnæs Hoved, derfra og fra den nordvestlige delen av Als, går fjorden cirka 10 kilometer mod sydøst, hvor den ved Snogbæk Hug (Jylland), Arnkilsøre og Stolbro Næs (alle Als), deler seg i Augustenborg Fjord, og Als Sund. Farvannet er 2-3 km bredt, og opp til 27 m dypt.
Yongdingmen
Yongdingmen (kinesisk: 永定门, pinyin: Yǒngdìngmén, mandsjuisk: Enteheme toktoho duka) var en av byportene fra sør i Beijings bymurer, og førte inn i den sørlige seksjon av Qing-tidens Beijing, den sektor som ble kjent som Kineserbyen ettersom etniske kinesere ikke lenger fikk lov å bebo den nordlige seksjonen, Tartarbyen. Porten ble bygget i 1553.
Den ble revet ned i 1950-årene for å gi plass for den kinesiske hovedstadens nye gatesystem.
I 2005 bygde man en replika av den historiske Yongdingmen omtrent på samme sted. På grunn av det nye gateløpet står den nærmest noe umotivert ved siden av. Innenfor, på nordsiden, er det en park som ble anlagt fra juli 2007.
Også nabolaget rundt porten går under navnet Yongdingmen.
Georgij Zjukov
Georgij Konstantinovitsj Zjukov (russisk: Гео́ргий Константи́нович Жу́ков) (født, død 18. juni 1974) var en sovjetisk marskalk.
Liv og virke
Zjukov tjenestegjorde i Den keiserlige russiske hær som vernepliktig under første verdenskrig, fra 1915. Her ble han forfremmet til underoffiser, og fikk to St. Georgkors på grunn av tapperhet i strid. Under oktoberrevolusjonen i 1917 gikk han inn i kommunistpartiet, og han deltok på den røde siden i den russiske borgerkrigen. I mellomkrigstiden steg Zjukov stadig i gradene, og han overlevde også Stalins utrenskninger i 1937. I 1938 var Zjukov leder for en sovjetisk armégruppe i Mongolia, der han deltok i krigshandlingene mot Japan i 1939. For innsatsen her fikk han utmerkelsen Helt av Sovjetunionen.
Andre verdenskrig
Etter den tyske invasjonen av Sovjetunionen i 1941 deltok Zjukov i forsvaret av Leningrad og i slaget om Moskva. I 1942 ledet han de sovjetiske styrkene i motoffensiven under slaget om Stalingrad, og hadde også en ledende stilling under slaget ved Kursk i 1943.
I 1944 og 1945 ledet Zjukov flere offensiver mot tyskerne. Som Josef Stalins yndlingsmarskalk var det Zjukov som fikk i oppdrag å innta Berlin. Storangrepet mot Berlin ble innledet fra elvelinjen Oder-Neisse 16. april 1945. Imidlertid støtte Zjukovs armégruppe på uventet store problemer med å bryte ned motstanden fra de beskjedne tyske styrkene som stod overfor dem, særlig ved Seelows høyder. Derfor fikk Zjukovs rival, marskalk Ivan Konev, i oppdrag av Stalin å dreie sin armégruppe mot Berlin. Av den grunn ble det de to marskalkene som ledet militæroperasjonene som førte til den endelige erobringen av Tysklands hovedstad.
SMAD
Etter Tysklands betingelsesløse kapitulasjon 8. mai 1945 ble Zjukov sjef for den sovjetiske okkupasjonssonen i det østlige Tyskland (SMAD).
Den store seiersparaden i Moskva 24. juni samme år ble anført av Zjukov, som red over Den røde plass på en hvit hest. Etter sigende gjorde dette synet Stalin sjalu. Zjukovs problemer startet for alvor da han ikke så ut til å ville nedtone sine betydelige bidrag til Sovjetunionens krigsseier. For med tiden ønsket Stalin å bli fremstilt som hovedarkitekten bak triumfen; han ville ikke dele æren med noen som helst, uansett rettmessig krav. Han kom derfor til å se på Zjukov med sterk mistro. Stalins ønske om at generalene skulle kjenne sin plass førte til at mange av dem ble arrestert. Zjukov slapp imidlertid å dele skjebne med dem, til det var han for populær, noe Stalin innså. I stedet ble Zjukov overført til Odessa i 1947, som leder av det lokale militærdistriktet. Med denne degraderingen fikk Stalin satt ham på sidelinjen i sovjetisk politikk. For sikkerhets skyld la Stalin ned forbud mot å omtale Zjukov i massemedia.
Etter Stalins død i 1953 ble imidlertid Zjukov kalt tilbake til Moskva, og fikk stillingen som forsvarsminister. I egenskap av dette var han ansvarlig for Sovjetunionens militære innmarsj i Ungarn i 1956. Zjukov deltok i det mislykkede partiopprøret mot Nikita Khrusjtsjov i 1957, og ble deretter fjernet fra sentralkomitéen.
Etter dette spilte ikke Zjukov noen stor politisk rolle, selv om Bresjnev tok ham inn i varmen igjen i 1964. Zjukov forble en svært populær mann i Sovjetunionen, noe som ikke nødvendigvis var et fortrinn i regimets øyne. For Bresjnevs forfengelighet gjorde seg utslag i et ønske om å bli tilskrevet en mer fremtredende plass i historien om Sovjetunionens under andre verdenskrig enn hva hans faktiske bakgrunn tilsa: Zjukov kunne gjøre krav på å være Den røde armés betydeligste og dyktigste strateg under andre verdenskrig, Bresjnev hadde bare vært en forholdsvis anonym politisk kommissær. Bresjnev var følsom overfor dette misforholdet, og passet på at Zjukov ikke stilte ham selv i skyggen.
Zjukov mottok to ganger Seiersordenen for sin innsats under verdenskrigen, samt en lang rekke andre ordener og utmerkelser. Han ble begravet med fulle militære hedersbevisninger.
Jens Christian Djurhuus
Jens Christian Djurhuus (født 21. august 1773 på Nes på Eysturoy, død 21. november 1853 i Kollafjørður), kalt Sjóvarbóndin, var den første poeten som skrev på færøysk. Djurhuus diktet flere færøyske ballader i tradisjonell stil over historiske temaer. Han er best kjent for «Ormurin langi» (Ormen lange). Han skrev også satiriske dikt mot det danske styret på Færøyene.
Familie
Jens Christian Djurhuus var den fjerde sønn av Johan Christian Djurhuus (1741–1815) og Maria Rønning (1741–1807). De bodde på Nes på øya Eysturoy hvor hans danske bestefar Christen Djurhuus (1708–1775) var lærer. Hans mor var norsk og kom fra Agder.
I 1797 giftet Djurhuus seg med Jóhanna Maria Jensdóttir fra Kollafjørður, datter av bonden Jens Didriksen, Við Sjógv. Ettersom Jóhanna Maria var hans eneste barn var hun også enearving til farsgården. Det samme året som de giftet seg flyttet de til gården. Den var relativt stor og fungerte som et kulturelt senter i bygda. Djurhuus fikk etter hvert sønnen Jens Hendrik Djurhuus med Jóhanna Maria i 1799.
Balladene
Djurhuus’ ballader var historiske fortellinger og ble lært utenat av færøyværingene. En del av grunnen lå i språket selv som var svært muntlig, noe det fortsatt er. Den første færøyske grammatikken ble først utgitt i 1854 ved V.U. Hammershaimb (1819–1909). Til tross for aldersforskjellen mellom Hammershaimb og Djurhuus ble de nære venner, basert på deres felles interesse i folkelige ballader og det færøyske språket. Det er også en av grunnene til at Djurhuus’ språk er så likt dagens språk.
I 2002 utga den færøyske metalgruppen Týr CD-en How Far to Asgaard, hvor alle sangene er på engelsk, unntatt «Ormurin langi», som er sunget på færøyisk. Teksten er tatt fra Jens Christian Djurhuus' «Ormurin langi», og gav sangen fornyet popularitet.
Miami-Dade County
Miami-Dade County er et fylke sydøst i den amerikanske delstaten Florida. Fylket har 2 253 362 innbyggere (2000) og administrativt sete i Miami.
Dade County ble grunnlagt i 1836, oppkalt etter major Francis L. Dade, en soldat som ble drept under annen seminolekrig. Navnet ble endret til Miami-Dade 22. juli 1997 etter folkeavstemning.
Fylket har 34 kommuner, hvorav Miami er den største.
David Friedman
David Friedman er navnet til flere personer:
Tangerudbakken Borettslag
Serien var en norsk versjon av svenske I en annan del av Köping som gikk på svensk TV fra 2007 til 2010.
Dette skjer i Tangerudbakken Borettslag i sesong 1
Alle på Tangerudbakken er glade i sang og musikk.
Olav er fortelleren i serien og han ønsker seg en kjæreste. Han er glad i å sykle og liker veldig godt å se på fotball. Favorittlaget er Rosenborg.
Hege-Anette tar pianotimer hver uke og har gitt ut to diktsamlinger. Hun har en drøm om å bli sangstjerne og synge i Melodi Grand Prix. I første episode hører vi henne synge under Prøysenfestivalen i Hedmark. Her får hun også hilse på Anne Grete Preus. Hege-Anette er en stor fan av Alexander Rybak og Halvdan Sivertsen. Hun har rukket å reise mye rundt i verden og har vært i mange land sammen med moren sin. På kveldstid tar Hege-Anette ridetimer.
Cecilie er interessert i sminke og moter. Hun liker å ta seg godt ut og savner en kjæreste. Cecilie har fått et godt øye til Olav Grimdalen jr. De går ut på date sammen i sesong 2. Hun er en stor fan av serien Mot i brøstet og ser ofte på det sammen med Bjørn Terje.
Bjørn Terje jobber som vaktmester-assistent og han er veldig glad i mat. Han har lagt på seg litt for mye og begynner å trene på et treningssenter. Men det er ikke så enkelt å gå ned i vekt. Ellers er han mye sammen med kjæresten sin, Cecilie K., som han har vært sammen med i mange år.
Erling Krogh
Erling Krogh (født 12. september 1888 i Kristiania, død 28. oktober 1968 i Oslo) var en norsk operasanger (tenor). Sønn av instrumentmaker og stortingsmann Andreas Jensen Krogh (1849–1908 og Betzy Marie Hansen (1864–1957). Bror til skøyteløper og optiker Andreas J. Krogh.
Tangerudbakken Borettslag
Dette skjer i Tangerudbakken Borettslag i sesong 1
Hans er aktiv med fotballtrening. Han er en stor fan av Kaptein Sabeltann og ser ofte på dvd med Sabeltann eller hører på platene hans. Han liker å være sjef og ta kommandoen.
Erling Krogh
Biografi
Krogh gikk på Kristiania Katedralskole til 1905, deretter på Den Kongelige Kunst- og Haandverkskole fra 1905 til 1909. I denne tiden, fra 1905 til 1915, arbeidet han som gullsmed. Parallelt studerte han sang med Ellen Schytte-Jacobsen. I 1915 dro han til København og Paris for å studere med Peter Cornelius. Senere studerte han også Jean de Reszke i Nice 1921.
Debuten som tenor hadde han i 1915, og fra 1918 var han knyttet til Opera Comique i tre år. Så ledet han Norsk Operaselskap fra 1922 til 1923, og deretter etablerte han sitt eget operaselskap som han drev et år. Men etter hvert ble det mye reising og han var solist ved Nordisk Musikkfest i Helsingfors 1932, Oslo 1936 og København 1938. Etter 1936 virket han også som sangpedagog i Oslo.
Tangerudbakken Borettslag
Dette skjer i Tangerudbakken Borettslag i sesong 1
Anne er glad i å strikke og perle. Hun er en stor fan av Abba og trives godt for seg selv i leiligheten sin. Hun reiser på turer til Sverige med moren sin på handletur. Hver søndag spiser hun også middag hjemme hos moren. Anne har slitt med en vond hånd og må ta en operasjon på sykehuset i episode 5. Hun trakk seg fra sesong 2, siden hun synes det ble for mye filming.
Dette skjer i Tangerudbakken Borettslag i sesong 2
Anne har trukket seg fra serien, siden hun synes det ble for mye filming.
En av episodene handler om en reise med Berserk. Beboerne i Tangerudbakken er blitt gode venner med gutta i Berserk, etter at gutta ga prisen de vant for beste Dokusåpe, under Gullruten 2009, til Tangerudbakken. Sammen drar de på sjørøvertokt ut i Oslofjorden og de går på skattejakt på øyene. Så blir hele Tangerudbakken invitert på tur til Filippinene sammen med gutta i Berserk. Det er duket for en spennende tur for beboerne i Tangerudbakken borettslag.
Dette skjer i Tangerudbakken Borettslag i sesong 3
Det har flyttet inn en ny beboer i Tangerudbakken Borettslag. Det er Hansine, eller Sigrun Iren, som hun også blir kalt. Hun er en fargerik dame og en kunstnersjel med mange sterke meninger om samfunnet og om det å være utviklingshemmet. Hansine har også tatt med seg to firbente venner inn i borettslaget, kaninen "Hansemann" og marsvinet "Ludde". Hun er glad i å male og har utstillinger hvor hun selger bildene sine. Hansine får med de andre beboerne på malingaktiviteter og det synes de er gøy. Hansine chatter mye på nettet med sin søster som bor i USA og i episode 3 arrangerer Hansine amerikansk pyjamasparty for de andre beboerne.
Olav er blitt arbeidsledig og koser seg hjemme foran TV-en. Han har en stor samling med videofilmer som han har samlet på i mange år og koser seg når han kan se en god film. Men etterhvert begynner han å kjede seg hjemme. Så drar han på et jobbintervju med moren og får ny jobb hos bilopphoggerfirmaet Brødrene London i Oslo.
Hans har fått operert inn en pacemaker og har bodd hjemme hos mor Aashild en tid. Det liker Hans godt, og han blir litt bortskjemt, men når han blir bedre må han flytte tilbake til Tangerudbakken. Og alle i borettslaget har savnet Hans nå som han har vært borte. Hans må gå på kontroller på sykehuset og drar på Tøyenbadet med kompisen Bjørn Terje. Hans kommer også tilbake på jobben sin hos Fossheim Verksteder. I episode 3 drar Hans til Gran Canaria på helseferie.
Bjørn Terje jobber fortsatt på Lindeberg Servicesentral, der han har jobbet i 10 år. Her er det mye å gjøre særlig på vinteren og gatene mellom borettslagene må strøs, og Bjørn Terje sørger for at veiene er trygge å gå på. Ellers vasker han gulv sammen med kollegaen Bala. Bjørn Terje er fortsatt sammen med Cecilie K. og han drømmer om å dra til Baywatch sammen med kjæresten for de har sett alle episodene av Baywatch. Hege-Anette er blitt med i Stovner bydelskor og stortrives med det. Sammen med koret drar hun rundt på alders- og sykehjem og synger for de gamle. Sammen med moren har Hege-Anette vært over store deler av verden, og nå planlegger hun en reise til Peru. Det blir en spennende reise til potetens hjemland. Her ser de på hvordan bønder lever i Peru med dyrking av blant annet mais og poteter. Høydepunktet på turen er besøk på Machu Picchu, et av verdens syv underverker.
Priser
Den 2. april 2009 annonserte TV 2 at serien var blant de nominerte i kategorien beste dokusåpe til Gullruten 2009. Prisen gikk til Berserk gjennom Nordvestpassasjen, men de valgte å gi prisen videre til gjengen i Tangerudbakken. Denne hendelsen og prisoverrekkelsen ble kåret til årets TV-øyeblikk under Gullruten 2010.
Serien har siden vunnet tre Gullrutepriser: årets TV-øyeblikk under Gullruten 2013 for Tangeruddampen, beste dokusåpe under Gullruten 2015 for juleserien Jul i Tangerudbakken og årets TV-øyeblikk under Gullruten 2018 for «Gratis Kong Håkon». Serien har ellers blitt nominert til Gullruten for beste dokusåpe i 2011, 2012 og 2018 og beste reality i 2013.
Erling Krogh
Biografi
Fra den første plateinnspilling han gjorde i 1916 varte hans karriere som plateartist i 40 år. Repertoaret var allsidig, klassiske sanger, arbeidersanger, julesanger. På slutten av karrieren holdt han også en rekke kirkekonserter.
Roller
I løpet av sin karriere medvirket Krogh i over 30 operaer og operetter. Hans yndlingskomponist var Richard Wagner, men han sang også i operaer av andre komponister. Han gjestet Berlin Staatsoper, Det kongelige teater i København og Stockholmsoperaen. Blant hans viktigste roller var
Heder
I 1960 fikk han Kongens fortjenstmedalje i gull. Han var æresmedlem i Oslo Håndverker Sangforening fra 1957 og i 1963 ble han tildelt Statens faste stipendium til fortjente kunstnere. Erling Kroghs sangerlegat deles ut av Den norske opera til minne om ham.
On the Street Where You Live
Sangen har blitt spilt inn på plate av en rekke utøvere, innbefattet:
Innspillinger
Arrangør for Berggrens versjon var Sigurd Jansen.
Akkompagnementet er betegnet som Bengt Hallbergs kvintett på singlen og som Bengt Hallbergs orkester på EP-platen, men det er samme innspilling.
På TV
Den var med i en episode i den tredje serien av situasjonskomedieserien My Family på BBC One og i første episode av AMCs Mad Men. I spillefilmen Blast from the Past synger Brendan Frasers rollefigur, Adam, et vers for Alicia Silverstones rollefigur, Eve. Den har også blitt sunget av rollefiguren Tony, spilt av Nicholas Hoult, i første episode av tenåringsdramaserien Skins på Channel 4.
Tidsskriftet Arken
Tidsskriftet Arken ble stiftet i 1978 av forfatterne Kaj Skagen, Stein Jarving og Jan Bojer Vindheim.
Stifternes ønske var å skape et bredt motkulturelt forum for økologi, mystikk og anarkisme. Arken plasserte seg således innenfor den anti-autoritære, ikke-marxistiske delen av etterkrigstidens ungdomsopprør. Fra utgivelsen i 1978 til 1983 var Kaj Skagen ansvarlig redaktør. I 1984 ble tidsskriftet redigert av Peter Normann Waage. Fra 1985 til 1989 ble Arken redigert av Skagen og Waage i fellesskap. Arken oppnådde på det meste 5 000 i opplag og hadde opptil 2 000 abonnenter. Det gikk inn i 1989.